ศก.ฟื้นคลังชวนเอกชนลงทุน
"อภิศักดิ์" ชวนเอกชนลงทุน ยันเศรษฐกิจฟื้นตัวอย่าง ต่อเนื่อง ไม่รีบลงทุนจะเสียโอกาส
22 ธ.ค. 2560

"อภิศักดิ์" ชวนเอกชนลงทุน ยันเศรษฐกิจฟื้นตัวอย่าง ต่อเนื่อง ไม่รีบลงทุนจะเสียโอกาสนายอภิศักดิ์ ตันติวรวงศ์ รมว.คลัง เปิดเผยว่า การลงทุนภาคเอกชนถือเป็นเครื่องยนต์สำคัญในการขับเคลื่อนเศรษฐกิจไทย แต่ในช่วงที่ผ่านมาภาคเอกชนยังลงทุนน้อยเศรษฐกิจเติบโตเพราะการส่งออกผลักดัน และหากในปี 2561 ภาคเอกชนยังไม่ยอมลงทุนเพิ่มเศรษฐกิจไทยก็จะขยายตัวได้ 4% นิดหน่อยเท่านั้น แต่หากภาคเอกชนเริ่มมีการลงทุนมากขึ้น ก็จะทำให้เศรษฐกิจ ปีหน้าขยายตัวได้ถึง 5%"ในช่วง 2 ปีที่ผ่านมาเอกชนไทยไปลงทุนต่างประเทศมาก เพราะสินทรัพย์ราคาถูก เนื่องจากยังไม่มั่นใจเศรษฐกิจไทย แต่ตอนนี้เศรษฐกิจไทยต่างจากที่ผ่านมามาก ฟื้นตัวได้อย่างต่อเนื่องหากเอกชนไม่เร่งลงทุนในไทยอาจจะเสียโอกาสทางเศรษฐกิจที่เป็นขาขึ้นได้" นายอภิศักดิ์ กล่าวนายอภิศักดิ์ กล่าวว่า ในปี 2561 รัฐบาลยังเร่งการใช้จ่ายภาครัฐขับเคลื่อนเศรษฐกิจมีการตั้งงบประมาณแบบขาดดุลถึง 4.5 แสนล้านบาท โครงการลงทุนขนาดใหญ่จำนวนมากอยู่ระหว่างการเดินหน้าตามแผน บางโครงการเริ่มก่อสร้างแล้ว และบางโครงการอยู่ระหว่างเซ็นสัญญาและจะก่อสร้างได้ในไม่ช้านอกจากนี้ ในปี 2561 รัฐบาลจะเร่งดำเนินการช่วยเหลือผู้มีรายได้น้อยที่มาลงทะเบียน 11.4 ล้านคน และมีรายได้ต่ำกว่า 3 หมื่นบาท/ปี ประมาณ 5 ล้านคน ให้พ้นจากความยากจน โดยภายใน 2 สัปดาห์นี้ หรือต้นปี เดือน ม.ค. 2561 คลังจะเสนอชุดมาตรการช่วยให้คณะรัฐมนตรี (ครม.) เห็นชอบ เช่น การฝึกอาชีพ หางานให้ทำเพิ่มรายได้ การสร้างให้เป็นผู้ประกอบการใหม่ โดยจะมีอาชีพให้เลือกจำนวนมาก และจะมีเจ้าหน้าที่ของรัฐดูแลผู้มีรายได้น้อยที่ยากจนเป็นรายบุคคล เพื่อประมวลผลและช่วยพัฒนาศักยภาพให้ผู้มีรายได้เพิ่มมากขึ้น"คลังคาดว่ามาตรการดังกล่าวในปีแรกจะทำให้คนที่มีรายได้ต่ำกว่า 3 หมื่นบาท/ปี พ้นจากความยากจน 20-30% แม้ว่าเป็นจำนวนไม่มาก เพราะไม่สามารถทำให้คนพ้นจากความยากจนได้ทั้งหมดพร้อมกัน แต่หากรัฐบาลทำต่อเนื่องภายใน 4-5 ปี ก็จะทำให้ทุกคนพ้นจากความยากจนได้" นายอภิศักดิ์ กล่าวอย่างไรก็ดี ธนาคารแห่งประเทศไทยได้ปรับลดประมาณการการลงทุนภาคเอกชนปีนี้และปีหน้าลงมาเหลือ 1.6% และ 2.3% ตามลำดับ จากเดิมประเมินไว้ 2.3% และ 3% โดยเห็นว่าหากภาครัฐลงทุนได้ดีมากขึ้นตามแผน ก็จะช่วยดึงการลงทุนเอกชนให้ดีขึ้น